gl gl gl ca gl gl pt gl gl gl gl gl es es ru es gl es gl gl es es es es es es es gl gl pt gl gl pt gl gl en gl en gl es gl gl es gl gl gl gl gl es es en gl es es gl gl gl gl gl gl es gl gl es gl gl en gl es gl es gl gl en es gl gl gl gl gl gl gl gl gl it gl gl gl gl gl gl gl gl gl gl gl gl gl gl gl fr en en en cs en fr en sv fr de de fr fr fr sv en fr en ja fr de fr es nb fr de en en sv de de fr en fr it fr en fr es gl gl it gl pt en en gl gl it en gl en en gl en en gl en gl
15 | Abril | 2013 | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
Arquivo por días: Abril 15, 2013
Sen novas sobre a Operación “Orquesta” da costa da Morte
Publicado o Abril 15, 2013 por eunonman
Na fin de semana do 13 e 14 de abril, os xornais fanse eco (destacando a nova mesmo en primeiras páxinas) da chamada “operación Orquesta”, na que foron imputados por supostos delictos de CORRUPCIÓN  (adxudicacións ilegais, cobros de comisións, tráfico de influencias… etc…) varios alcaldes ou ex-alcaldes de Cee, Corcubión, Mazaricos e Fisterra. Os alcaldes do PP (o de Fisterra e o de Mazaricos), están en liberdade provisional desde 2011.
Pois ben… só o Telexornal serán do sábado 13 comenta algo do asunto (24 segundos de imaxes e dun xeito suave e nada relevante, a pesar de que terán que comparecer case 30 persoas implicadas…), e curiosamente, SEN CITAR EN NINGÚN MOMENTO A QUÉ PARTIDO PERTENCEN ESES ALCALDES !!!!!
Ahí quedan os enlaces do tratamento que lle deron a TVG, e outros medios eses días.
Publicado en Versións interesadas | Etiquetado Alcalde,Corcubión,Corrupción,Fisterra,Galicia,Imputados,Mazaricos,Partido Popular,Política,PP,PSdeG,TVG | Deixar un comentario
Publicado o Abril 15, 2013 por eunonman
Venrres 12 de abril. A nova saiu as 13:47 do mediodía. De inmediato foi portada en La Voz de Galicia, El Correo Gallego, Faro de Vigo e La Región. A TVG fixo un información de 28 segundos non Telexornal Mediodía e por suposto nin mención a que e do PP.
No informativo do Serán si se elaborou un video explicando a imputación.
Publicado en Versións interesadas | Etiquetado Baltar,Enchufes,Galicia,Imputación,Ourense,Partido Popular,PP,TVG,Xuizo | Deixar un comentario
Coidemos aos “concellos amigos”
Publicado o Abril 15, 2013 por eunonman
Venres, 12 de abril: O alcalde de Salceda de Caselas e os seus cinco concelleiros abandonan o BNG. A nova coméntase no Telexornal Serán dese día e trátase nos Telexornais do día seguinte,
Martes, 22 de xaneiro: Seis edís, desta volta do concello de Ames, deixan o seu partido. A nova non se trata nos principais Telexornais (si no informativo local de Santiago). Quizais porqué o partido en cuestión é o PP? Quizáis porqué ao abandonalo deixan en minoria ao alcalde, Santiago Amor, desde aquel día nunha delicada situación política?
A única referencia nos principais Telexornais é unha pequena declaración do presidente Feijóo tras un consello da Xunta, dous días despois.
A principios de abril, os concelleiros escindidos, que mesmo xa formaron o seu partido, uniron os seus votos ao PSdeG para reprobar ao alcalde.
A nova tampouco aparece nos principais Telexornais. Só no local de Santiago.
Luns, 21 de xaneiro: o grupo municipal do PP de Pontevedra salta polos aires tras a dimisión de tres concelleiros.
Os principais Telexornais eluden falar do tema.
Publicado en Versións interesadas | Etiquetado BNG,Concellos,Feijóo,Galicia,Goberno,TVG,Xunta | Deixar un comentario
A viaxe de Feijóo a México e a oposición
Publicado o Abril 15, 2013 por eunonman
O presidente Feijóo viaxa a México para manter encontros co presidente do país e con empresarios do sector naval. Os Telexornais informan da viaxe:
Nos Telexornais non aparecen as valoracións dos partidos opositores:
Publicado en Versións interesadas | Etiquetado Alberto Núñez Feijóo,BNG,Feijóo,Galicia,Oposición,Partido Popular,Política,PP,PSdeG,PSOE,TVG,Xunta de Galicia | Deixar un comentario
Ocultando a angustia que viven as familias galegas
Publicado o Abril 15, 2013 por eunonman
A mañá do 12 de abril, a axencia Europa Press publica un informe, do Instituto Galego de Estatítica,  segundo o cal, case o 65% dos fogares galegos teñen dificultades -ou moitas dificultades- para chegar a fin de mes.
O dato -correspondente ao primeiro trimestre de 2013- supón o triple do que sucedía no mesmo período de 2012, unha circunstancia moi grave e angustiosa para centos de milleiros de persoas no noso pais.
Algúns xornais (como El Correo gallego) publican a noticia, destacándoa.
Na TVG non se da absolutamente nada sobre a situación, para non ofrecer un dato tan negativo de Galicia e, consecuentemente, da xestión da Xunta do PP.
Publicado en O que non se deu | Etiquetado Economía,Galicia,Partido Popular,PP,TVG | Deixar un comentario
“Agresivo” e “ameazante” cos escraches
Publicado o Abril 15, 2013 por eunonman
O ex-deputado canario do PP, Sigfrid Soria, membro da directiva nacional do Partido, declara no seu “twitter” que se él ou a súa familia sufrise algún tipo de escrache, daríalle unha “ostia” ou “arrancaríalle a cabeza” a algún “perroflauta” (sic).
Despois ratificouse nunha entrevista na cadea Ser, provocando un  auténtico revuelo político e da cidadanía nos medios de comunicación e nas redes sociais.
Mesmo medios tan “sospeitosos” como “La razón” falaron sobre o asunto, incluindoo na portada.
Pois ben, os informativos da TVG (TX-1 e TX-2) non deron ningunha referencia sobre o asunto, a pesar da gran repercusión que tivo ao longo da xornada, mesmo en xornais, radios e televisións da dereita.
Nalgunha ocasión, ao non tratarse de algo que afectase ao PP, a TVG actuou de xeito ben diferente, coma no caso do deputado de UP y D, Toni Cantó, que hai algo máis de dous meses declarou que “a maior parte das denuncias por violencia machista son falsas”. Daquela emitíuse un video completo no Telexornal mediodía.
Outro exemplo claro do distinto criterio dos responsables da TVG se a polémica e o conflicto “salpican” ao PP ou a outros Partidos.
Publicado en O que non se deu | Etiquetado Economía,Escraches,España,Hipotecas,Partido Popular,PP,TVG | Deixar un comentario
Publicado o Abril 15, 2013 por eunonman
COMO SE MANIPULA NA TVG
A manipulación nun medio público como a TVG comeza xa cos nomeamentos de directivos tras as eleccións autonómicas. O partido ou partidos gañadores sitúan nos postos clave xente de absoluta confianza, normalmente por afinidade política, que van traballar “pola causa” e favorecer claramente aos que os colocan na dirección.
Os postos de responsabilidade no departamento de Servizos Informativos (que inclúe Telexornais, Bos días, Galicia, A Revista, Deportes… etc.) son claves para o traballo diario; son a “sala de máquinas” do que sae en pantalla neses espazos. Por iso é fundamental que a xefatura de Informativos recaia en alguén completamente fiel ao partido de goberno.
Os chamados “capataces” son os redactores xefes. Actualmente hai catro. Son os que reciben directamente as consignas e as trasladan ás informacións.
Dirixen os Telexornais e outros programas informativos. Seguen estritamente as ordes e consignas da xefa de Informativos e dos redactores xefes. Baixo esas normas, elaboran as escaletas (a orde e relevancia das noticias a emitir) e asignan os traballos aos/ás xornalistas. Para evitar complicacións, danlle as noticias “delicadas” a xente servil, ben porque que non protesta por mor da súa situación laboral (contratos precarios), ben porque é fiel á liña que se segue, e está de acordo con que se manipule a favor de quen goberna.
Ademais dos directores/as e editores/as (que chegan a duplicar o salario dun simple redactor/a), eses/as xornalistas servís tamén adoitan estar recompensados/as con algún tipo de “plus”… digamos que pola súa colaboración. Cando hai viaxes, programas especiais ou, sobre todo, eleccións, son asignados a eses operativos, e cobran cantidades que poden triplicar o seu soldo mensual.
SEGUEMENTO PRESIDENCIAL E PROGRAMAS INFORMATIVOS
Nin que dicir ten que o seguemento informativo das actividades do Presidente da Xunta faino alguén que non discute as consignas e se limita a resaltar o positivo, nunca unha crítica ou un comentario que poida ofender ao partido do goberno ou aos/ás responsables da TVG. Nin sequera se inclúen preguntas comprometidas doutros xornalistas en roldas de prensa.
Algúns programas non diarios están a cargo de profesionais que non resultan incómodos nin protestóns, e aceptan o que se lles indica “desde arriba”.
A manipulación nun Telexornal, por exemplo, ten un mecanismo moi sinxelo. Directores/as e editores/as escollen as noticias que se van dar, e despois de encargarllelas aos/ás xornalistas, nos casos “conflitivos” indícanlles o que teñen que destacar. Inclúense sempre comentarios ou declaracións que deixan en bo lugar ao PP (que goberna a Xunta na actualidade) e aos/ás seus dirixentes. Paralelamente, dos grupos da oposición destácanse informacións negativas, leas internas e problemas. Cando aparece noutros medios algunha información “problemática” para o PP, só se da a contestación ou versión gubernamental.
Así é, moi resumidamente, o método que se emprega para manipular os informativos na TVG. As prácticas de manipulación desvirtúan a finalidade última que xustifica a existencia de medios públicos de comunicación, facendo deles un perverso e antidemicrático uso partidista. É por iso que, como traballadores e traballadoras da TVG seguiremos denunciando cantas situacións deste tipo coñezamos e padezamos.
Publicado en Mais manipulación | Etiquetado Galicia,Goberno,Manipulación,Medios de comunicación,Política,TVG,Xunta | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.